TKS วิ่งแรงกว่า 5% โบรกฯ เชียร์ซื้อ ชี้สัญญาณเทคนิคฟื้นตัว
TKS วิ่งแรงกว่า 5% โบรกฯ เชียร์ซื้อ ชี้สัญญาณเทคนิคฟื้นตัว ล่าสุด ณ เวลา 15.26 น. อยู่ที่ 11.90 บาท บวก 0.60 บาท หรือ 5.31% สูงสุดที่ 12 บาท ต่ำสุดที่ 11.30 บาท ด้วยมูลค่าซื้อขาย 78.42 ล้านาท
9 ม.ค. 2561

ผู้สื่อข่าวรายงานว่า ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS ล่าสุด ณ เวลา 15.26 น. อยู่ที่ 11.90 บาท บวก 0.60 บาท หรือ 5.31% สูงสุดที่ 12 บาท ต่ำสุดที่ 11.30 บาท ด้วยมูลค่าซื้อขาย 78.42 ล้านบาท

ด้าน บล.ซีไอเอ็มบี (ประเทศไทย) ระบุในบทวิเคราะห์ แนะนำซื้อ TKS ให้แนวต้าน 12.50 บาทเพื่อคาดหวังการปรับตัวเพิ่มขึ้นไปทดสอบแนวต้านที่ 12.50 บาทและ 12.80 บาทเป็นจุดขายทำกำไร STOP LOSS ถ้าราคาหุ้นปิดต่ำกว่า 11.00 บาทลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากปรับตัวเพิ่มขึ้นมาเคลื่อนไหวเหนือเส้นค่าเฉลี่ย 10 และ 20 วัน ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
ด้าน MACD ปรับตัวเพิ่มขึ้นเหนือเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นทดสอบแนวโน้มลง RSI ปรับตัวเพิ่มขึ้นเข้าใกล้ระดับ 50